Polisiehoof gee steun vir ondersoek ná inhegtenisneming van nóg 'n polisiehoë | Maroela Media
Die nasionale polisiekommissaris, Khehla Sitole, sê hy neem kennis van lt.genl. Bonang Mgwenya se inhegtenisneming vir haar beweerde betrokkenheid by die toekenning van 'n bedrieglike multimiljoen rand tender vir waarskuwingstoerusting vir die polisie.
Mgwenya is douvoordag in 'n klopjag by haar huis aangekeer.
Sy is 'n nasionale adjunk-kommissaris wat verantwoordelik is vir menslike hulpbronbestuur by die polisie en is die 13de verdagte wat vasgetrek is in verband met dié bedrogondersoek na die verkryging van blou ligte en ander waarskuwingstoerusting.
Mgwenya was glo betrokke by die verkryging van die toerusting in 2017. Die algehele bedrag vir die kontrak het R191 miljoen beloop, maar net R65 miljoen is aan die diensverskaffer, Instrumentation for Traffic Law Enforcement, betaal.
Sitole het die steun van die polisie se topbestuur in enige misdaadondersoek teen enige polisielid weer benadruk en sê "niemand is bo die wet verhewe nie".
"My standpunt rakende misdaad deur lede binne die geledere van die polisie is duidelik gemaak deur die inhegtenisneming van 'n menigte polisielede deur 'n taakspan wat aan my verslag doen oor ondersoeke na bedrog."
Hy sê die gereg moet in alle strafsake waarby polisiebeamptes betrokke is sy loop neem en dat geregtigheid moet geskied.
Sitole sê verskeie maatreëls is ná Mgwenya se inhegtenisneming ingestel om te verseker dat dienslewering nie negatief geraak word nie.
Skenkings aan die Polisie vanuit die Gemeensksp was deur Snr. Offisiere van die hsnd hewys
So lyk dit as jy dink jy is die kat se snor.
Hoe kan so 'n polisiemag vertrou word? Dit skree ten hemele!
Meneer die kommisaris onderwerp alle offisiere aan sekerheidsklarings en jy gaan geskok wees om te sien hoeveel het kriminele records.Ek glo die polisie se onderwysstelsel OPOD sal korrektief optreë soos die man men met die hoed aanbeveel.
Nou hoe kan 'n polisiediens funksioneer met senior lede soos die? Geen wonder die SAPD gaan of is al ten gronde nie.